***Ügyiratszám:*** HSZ/ 818-6/2020 ***2020. október 01-től hatályos***

***S Z A B Á L Y Z A T***

**Hajdúszoboszló Város Önkormányzata (a továbbiakban: Önkormányzat) által kiírt Bursa Hungarica Felsőoktatási Önkormányzati Ösztöndíjpályázat elbírálására**

**I.**

**Szabályzat célja**

A szabályzat célja, hogy az Önkormányzat a Bursa Hungarica Ösztöndíjrendszer keretén belül, költségvetésének terhére támogassa – azonos elvek alapján - a szociálisan hátrányos helyzetű tanulók továbbtanulását a felsőoktatási intézményekben.

 **II.**

 Általános rész

1. A Bursa Hungarica Ösztöndíjrendszer, eljárásrendje és ezen Szabályzat
* a nemzeti felsőoktatásról szóló 2011. évi CCIV. törvény
* a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet
* a szociális igazgatásról és szociális ellátásokról szóló 1993. évi III. törvény
* az államháztartásról szóló 2011. évi CXCV. törvény (a továbbiakban: Áht.)
* az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)
* Magyarország helyi önkormányzatairól szóló 2011. évi CLXXXIX. törvény
* a polgárok személyi adatainak és lakcímének nyilvántartásáról szóló 1992. évi LXVI. törvény
* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény
* az elektronikus ügyintézés részletszabályairól szóló 451/2016. (XII.19.) Korm. rendelet
* az információs önrendelkezési jogról és az információszabadságról szóló 2011. évi CXII. törvény
* a Büntető Törvénykönyvről szóló 2012. évi C. törvény adatvédelmi rendelkezések vonatkozó rendelkezéseivel, valamint
* az Általános Szerződési Feltételekben meghatározottakkal összhangban került kidolgozásra.
1. A benyújtott pályázatok elbírálása
* a II. Általános rész 1. pontjában felsorolt jogszabályok figyelembe vételével,
* az „A” és „B” típusú pályázati kiírásban szereplő feltételek alapján,
* és jelen Szabályzatban foglalt szempontok szerint történik.
1. A pályázati kiírásban közölt benyújtási határidő lejártát követően az Egészségügyi, Szociális Igazgatás megvizsgálja, hogy a benyújtott pályázatok megfelelnek-e a pályázati kiírásban meghatározott formai feltételeknek.
2. A pályázati űrlap csak a pályázati kiírásban meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül. A pályázat benyújtási határidejét követően hiánypótlásra van lehetőség a hiánypótlási felhívástól számított 5 munkanapon belül. A határidőn túl benyújtott, vagy formailag nem megfelelő pályázatok az EPER-Bursa rendszerben a bírálatból kizárásra kerülnek, ahol egyben a kizárás oka is rögzítésre kerül. A határidőn belül benyújtott, formailag megfelelő pályázat elbírálása alapján a pályázó minimum 1.000.-Ft havi támogatásban részesül, vagy a pályázó támogatási igénye elutasításra kerül. Az általános ügyintézési határidőket az Általános Szerződési Feltételek 2. számú melléklete, „Lebonyolítási Ütemterv” címmel tartalmazza.
3. A pályázatokat Hajdúszoboszló Város Önkormányzatának hatályos szervezeti és működési szabályzatában foglaltak és a 40/2014. (II.27.) Kt. határozatával kapott felhatalmazás alapján a Szociális és Egészségügyi Bizottság (továbbiakban: szakbizottság) bírálja el és hozza meg a döntéseit.
4. A pályázó a szakbizottság döntése ellen fellebbezéssel nem élhet, a támogatói döntés ellen érdemben nincs helye jogorvoslatnak. A támogatási döntéssel szemben kifogást eljárásjogi jogszabálysértésre történő hivatkozással, a döntésről szóló értesítés kézhezvételét követő 5 napon belül lehet benyújtani az illetékes önkormányzat jegyzőjénél.

**III.**

***A szabályzat hatálya***

***1a) Az "A" típusú pályázatra azok az önkormányzat területén lakóhellyel rendelkező, hátrányos szociális helyzetű hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.***

***Az ösztöndíjra pályázhatnak a 2020 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2021 őszén már nem áll fenn, úgy a 2021/2022. tanév első félévére eső ösztöndíj már nem kerül folyósításra.***

***Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2020/2021. tanév második félévére a beiratkozott hallgató aktív hallgatói jogviszonnyal rendelkezzen.***

***b) A "B" típusú ösztöndíjpályázatra azok az önkormányzat területén lakóhellyel rendelkező, hátrányos szociális helyzetű a 2020/2021. tanévben utolsó éves, érettségi előtt álló középiskolás, illetve felsőfokú végzettséggel nem rendelkező, felsőoktatási intézménybe felvételt még nem nyert, érettségizett pályázók jelentkezhetnek, akik a 2021/2022. tanévtől kezdődően felsőoktatási intézményben teljes idejű (nappali munkarend) alapképzésben, osztatlan képzésben vagy felsőoktatási szakképzésben kívánnak részt venni.***

***A „B” típusú pályázatra jelentkezők közül csak azok részesülhetnek ösztöndíjban, akik a 2021. évi általános felvételi eljárásban először nyernek felvételt felsőoktatási intézménybe, és tanulmányaikat a 2021/2022. tanévben ténylegesen megkezdik.***

***c) Nem részesülhet ösztöndíjban az a pályázó, aki:***

***- a Magyar Honvédség és a rendvédelmi feladatot ellátó szervek hivatásos és szerződéses állományú hallgatója***

***- doktori (PhD) képzésben vesz részt***

***- kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt***

***- a pályázó háztartásában az egy főre jutó havi jövedelem meghaladja az V. rész 1. pontban és 1a) alpontban meghatározott jövedelmi értékhatárokat***

**IV.**

**Eljárási szabályok**

1a) Az „A” és „B” típusú ösztöndíj elnyerése érdekében az önkormányzat pályázatot köteles közzétenni (azonos időben), amelynek tartalmaznia kell a Bursa Hungarica Felsőoktatási Önkormányzati Ösztöndíjrendszer adott évi fordulójának Általános Szerződési Feltételeiben, valamint e szabályzatban meghatározott szempontokat.

b) Az ösztöndíj elbírálásához a megfelelő pályázati űrlapot és a szabályzat 1. számú mellékletében meghatározott kötelezően csatolandó jövedelemigazolásokat, mellékleteket kell benyújtani a pályázati kiírásban meghatározott határidőig.

2. ***A pályázatokat a Hajdúszoboszlói Polgármesteri Hivatal/Egészségügyi, Szociális Igazgatásánál kell benyújtani.***

a) A pályázatok elbírálása a ***szakbizottság*** hatáskörébe tartozik. A pályázat elbírálása kizárólag a pályázó szociális rászorultsága alapján történik. A szociális rászorultság megállapításához jogosult vizsgálni a pályázó, valamint háztartásának jövedelmi viszonyait, egyéb szociális körülményeit.

b) A ***szakbizottság*** határozatban dönt a támogatásban részesülők köréről, és a támogatás mértékéről.

3a) E szabályzat alkalmazásában az a hallgató tekinthető szociálisan rászorultnak, aki a V. rész 1. pont és 1a) alpontban meghatározott jövedelmi feltételeknek megfelel.

b) A támogatás elbírálásánál figyelembe vételre kerülnek a jövedelmeken kívül egyéb szociális körülmények is a V/2. pontban meghatározottak szerint.

c) Az egy főre jutó jövedelem megállapításánál jövedelemnek az 1993. évi III. törvény 4. § (1) bekezdés a) pontjában meghatározottakat kell tekinteni.

4a) Az ösztöndíj összege „A” típusú és „B” típusú pályázat esetén legfeljebb havi 5.000.- Ft.

b) Az ösztöndíj-támogatás időtartama

ba) "A" típusú ösztöndíj esetén: 10 hónap, azaz két egymást követő tanulmányi félév. A támogatás időtartamának lejárta után az ösztöndíj további folyósítására ismételten pályázatot kell benyújtani.

bb) "B" típusú ösztöndíj esetén: 3x10 hónap, azaz hat egymást követő tanulmányi félév. A szociális rászorultságot évente felül kell vizsgálni.

c) Az ösztöndíj folyósításának egyéb szabályai:

ca) ’A’ típusú pályázat esetén amennyiben a felsőoktatási hallgatók számára megítélt ösztöndíj a felsőoktatási intézmény jogosultsági ellenőrzését követően a felsőoktatási intézmény által megvonásra kerül - mivel a hallgató az ösztöndíj folyósítás feltételeinek nem felel meg – ebben az esetben az önkormányzat sem folyósítja tovább más jogcímen a megítélt támogatást.

cb) ’A’ típusú pályázat esetén a felsőoktatási hallgatók számára a már megítélt támogatást az önkormányzat az ösztöndíjas lakóhelyének megváltozását követően nem vonja vissza megszüntető határozattal, azaz a már megítélt támogatást továbbfolyósítja.

cc) ’B’ típusú pályázat esetén a szakbizottság a korábban megítélt támogatást megszüntető határozattal visszavonja, ha a felülvizsgálat során kiderül, hogy az ösztöndíjas szociális rászorultsága már nem áll fenn, valamint, ha az ösztöndíjas a szociális rászorultság vizsgálata során az önkormányzat által kért igazolásokat nem bocsátja rendelkezésre vagy az önkormányzattal a vizsgálat során az együttműködést egyéb módon kifejezetten megtagadja.

cd) ’B’ típusú pályázat esetén amennyiben a felsőoktatási intézménybe jelentkezők számára megítélt ösztöndíj a felsőoktatási intézmény jogosultsági ellenőrzését követően a felsőoktatási intézmény által megvonásra kerül - mivel a támogatott a hatályos jogszabályok alapján nem jogosult Bursa Hungarica ösztöndíjra – ebben az esetben a szakbizottság sem folyósítja más jogcímen a megítélt támogatást.

ce) ’B’ típusú pályázat esetén amennyiben az ösztöndíjas elköltözik a települési önkormányzat illetékességi területéről - melyet a pályázó köteles bejelenteni - a már megállapított támogatást a szakbizottság megszüntető határozattal visszavonja.

cf) A fent felsorolt esetekben a megszüntető határozat csak a meghozatalát követő tanulmányi félévtől ható hatállyal hozható meg.

**V.**

**Az ösztöndíj összege és odaítélésének további szempontjai**

1. Az ösztöndíj összege a jövedelmi feltételek alapján:

|  |  |  |  |
| --- | --- | --- | --- |
|  | **A.**Egy főre jutó nettó jövedelem | **B.** Adható támogatás összege/hó | **C.** A mindenkori öregségi nyugdíj %-a |
|  **1.** | 0-99.750 Ft | 5000 Ft |  0%-350%-áig |
|  **2.** | 99.751 -128.250 Ft |  4000 Ft |  350 %-ot meghaladó - 450 %-ig |
|  **3.**  | 128.251-156.750 Ft | 3000 Ft |  450 %-ot meghaladó -550 %-ig |

1a) A döntéshozó a jövedelemhatártól 20% ponttal (570%, azaz 162.450 Ft) eltérhet egyedül élő pályázó, gyermekét egyedül nevelő pályázó vagy a pályázót egyedülállóként nevelő szülő esetében.

b) A döntéshozó a hallgató kérésére a bizonyított jövőbeni jövedelemváltozást is figyelembe veszi a megszűnő jövedelemre való tekintettel, amelyet az 1. számú mellékletben foglaltak szerint kell igazolni.

c) Az a pályázó, aki megfelelően igazolja a V./2 pontban foglalt valamely kategóriában való érintettségét, annak a súlyozás szerinti kategóriában elért minimum 2 pont esetén a legmagasabb támogatási összeg adható.

2. Az elbírálásnál figyelembe vehető egyéb szociális szempontok és a hozzárendelhető pontok száma a következő:

2a) A pályázót eltartó:

* gyermekét(eit)\* egyedül neveli 2 pont
* három, vagy annál több gyermeket\* nevel 2 pont

\*gyermekként figyelembe vesszük: az 1993. évi III. tv 4.§ (1) bekezdés d) pontjának db) alpontjában meghatározott személyeket

2b) A pályázó

* egyedül él, önfenntartó, gyermekét egyedül neveli 2 pont
* árva, félárva 2 pont
* gyámolt, ideiglenesen elhelyezett, nevelésbe vett,

utógondozói ellátott 2 pont

* védelembe vett, hátrányos/halmozottan hátrányos helyzetű 2 pont
* kollégiumi ellátásra vonatkozó igényét elutasították 1 pont
* tanulmányai alatt albérletben él 1 pont
* a pályázó képzési helye és lakóhelye közötti távolság

meghaladja a 100 km-t 1 pont

* háztartásában ápolási díjra jogosult, tartósan beteg,

fogyatékos vagy legalább 50%-ban munkaképességcsökkent/

össz-szervezeti egészségkárosodott személy él 2 pont

* háztartásában legalább hat hónapja regisztrált álláskereső személy él 1 pont

3. Amennyiben az éves ösztöndíj igény meghaladja Hajdúszoboszló Város Önkormányzatának költségvetésében – szociálpolitikai keretén belül - erre a célra elkülönített előirányzatot, úgy a következő - sorrendben alkalmazandó – szabályok szerint kell elbírálni az igényeket:

a) a ***szakbizottság*** a magasabb pontszámot elért pályázók igényét részesíti előnyben,

b) azonos pontszámú pályázók esetén az alacsonyabb összegű egy főre eső jövedelmű pályázó igényét kell előnyben részesíteni.

**VI.**

**A pályázat eredményének közlése és nyilvánosságra hozatala**

1. Az Önkormányzat a Hajdúszoboszlói Polgármesteri Hivatal „C” épületének bejáratánál az Egészségügyi, Szociális Igazgatás hirdetőtábláján kifüggeszti, hivatalos honlapján nyilvánosságra hozza a támogatások összesített adatait. Az Egészségügyi, Szociális Igazgatás az EPER-Bursa rendszeren keresztül elektronikusan, valamint postai úton – írásban - értesíti a pályázókat a szakbizottság döntéséről és annak indokáról.
2. Jelen szabályzat rendelkezéseit a Bursa Hungarica Felsőoktatási Önkormányzati Ösztöndíjpályázat 2020. évi fordulójához benyújtott pályázatok és a felülvizsgálatok esetében kell alkalmazni, azzal hogy a felülvizsgálatoknál a korábban megállapított támogatási összeg kerül továbbfolyósításra. A /2020 (IX.22.) SZEB számú határozattal elfogadott és HSZ/818-6/2020 ügyiratszámmal iktatott szabályzat 2020. október 01-től hatályos és ezzel egyidejűleg a 145/2019.(IX.17.) INESZB számú határozattal elfogadott szabályzat hatályát veszti.

**Hajdúszoboszló, 2020. szeptember 22.**

 **dr. Korpos Szabolcs Biró Anita**

 **jegyző a bizottság elnöke**

1. **számú melléklet**

**Az önkormányzat által kért kötelező csatolandó mellékletek/formanyomtatványok:**

**A rendszeres jövedelmekről a pályázat benyújtását megelőző 3 hónap átlagát, egyéb, nem rendszeres jövedelmeknél a pályázat beadását megelőző 12 hónap nettó jövedelmének egy havi átlagát kell igazolni.**

**Minden pályázónak csatolni kell:**

- az EPER-Bursa rendszerben kitöltött, véglegesített és onnan kinyomtatott „A” vagy „B” típusú **pályázati űrlapot**

**- „A” típusú pályázók esetén:** A felsőoktatási intézmény által kitöltött **eredeti** hallgatói jogviszony-igazolás a 2020/2021. tanév első félévéről vagy **„B” típusú pályázók esetén**: A jelenlegi oktatási intézmény által kiadott eredeti iskolalátogatási igazolás,

- ADATLAP (a pályázóról és a pályázóval közös háztartásban élőkről, a Szabályzat 1. sz. mellékletének a része a kötelezően használandó formanyomtatvány!),

**-** a pályázó személyi igazolványának, lakcímkártyájának, TAJ kártyájának fénymásolata

**A pályázó és háztartásában élők jövedelmeinek, szociális körülményeinek megfelelően az alábbiakat kell csatolni:**

* rendszeres jövedelem esetén munkáltatói igazolás (a Szabályzat 1. sz. mellékletének a része a kötelezően használandó formanyomtatvány!),
* társas és egyéni vállalkozásból származó jövedelem esetén a pályázat benyújtását megelőző 12 hónap nettó jövedelmének 1 havi átlagáról nyilatkozat (a Szabályzat 1. sz. mellékletének a része a kötelezően használandó formanyomtatvány!),
* rendszeres havi diákmunka, megbízási szerződéses foglalkoztatás esetén munkáltatói igazolás (a Szabályzat 1. sz. mellékletének a része a kötelezően használandó formanyomtatvány!),
* nyugdíj és nyugdíjszerű ellátásoknál a nyugdíjösszesítő fénymásolata **és** a pályázat beadását megelőző háromhavi nyugdíjszelvény másolata vagy banki átutalás esetén a bankszámlakivonatok másolata,
* járási hivatal, munkaügyi szerv által folyósított ellátásnál a megállapító határozat fénymásolata **és** a pályázat beadását megelőző háromhavi folyósításról szelvény vagy bankszámlakivonat másolata,
* árvaellátás igazolása (postai szelvény vagy folyószámla-kivonat **és** az ellátást folyósító szerv igazolása vagy a megállapító határozat másolata),
* gyermektartásdíj igazolása, (bírósági határozat, postai szelvény, folyószámla-kivonat vagy nyilatkozat),
* gyermek ellátásához és gondozásához kapcsolódó támogatások (GYED, GYET, CSED, stb) igazolása (postai szelvény, folyószámla-kivonat **és** az ellátást folyósító szerv igazolása vagy a megállapító határozat másolata),
* vendégtartásból származó jövedelem esetében nyilatkozat (a pályázat benyújtását megelőző 12 hónap nettó jövedelmének 1 havi átlagáról nyilatkozat (a Szabályzat 1. sz. mellékletének a része a kötelezően használandó formanyomtatvány!),
* föld bérbeadásából származó jövedelemről a szerződés másolata, földalapú/területalapú támogatásról a végzés másolata,
* ingatlan bérbeadás esetén bérleti szerződés másolata,
* őstermelői tevékenységből származó jövedelem esetén az őstermelői igazolvány és betétlapjainak másolata (a pályázat benyújtását megelőző 12 hónapról),
* egyéb jövedelemről (kapott tartás, értékpapírból származó jövedelem, kisösszegű kifizetés, stb) nyilatkozat a pályázat benyújtását megelőző 12 hónap 1 havi átlagáról (a Szabályzat 1. sz. mellékletének a része a kötelezően használandó formanyomtatvány!),
* nagykorú személy esetén az oktatási intézmény igazolása a tanulói-, hallgatói jogviszony fennállásáról,
* közép-és felsőfokú oktatási intézmény nappali tagozatán tanuló személy esetén az intézmény igazolása az ösztöndíj megállapításáról, összegéről, vagy nyilatkozat a megelőző három hónapban megállapított ösztöndíj átlagos havi összegéről,
* a pályázót egyedülállóként nevelő szülő esetén: bírósági végzés másolata, halotti anyakönyvi kivonat fénymásolata, különvált szülők esetén 2 tanúval hitelesített nyilatkozat **és** a szülők lakcímkártyájának másolata,
* gyámolt, nevelésbe vett, utógondozói ellátott pályázó esetén gyámhatósági határozat másolata, vagy bírósági végzés fénymásolata,
* védelembe vett gyermek esetén határozat másolata,
* hátrányos/halmozottan hátrányos helyzetű gyermek esetén megállapító határozat másolata,
* amennyiben a pályázó háztartásában ápolási díjra jogosult, tartósan beteg, fogyatékos vagy legalább 50%-ban munkaképességcsökkent/össz-szervezeti egészségkárosodott személy él: szakorvosi igazolás, szakvélemény vagy határozat másolata,
* amennyiben a pályázó háztartásában legalább hat hónapja regisztrált álláskereső él: a Foglalkoztatási Osztály (Dózsa György u. 14.) által kiadott hatósági igazolás
* albérleti szerződés másolata, amennyiben a pályázó tanulmányai alatt albérletben él,
* a kollégiumi igényt elutasító hivatalos igazolás, döntés az elutasításról,
* bizonyított jövőbeni jövedelemváltozás igazolása (munkáltatói szándék nyilatkozat, rendszeres pénzellátás megszűnésére vonatkozó határozat, stb…)

**ADATLAP**

|  |  |
| --- | --- |
| A pályázó neve /születési név is: |  |
| Lakóhely címe: |  |
| Telefonszám: |  |
| E-mail cím: |  |
| Közös háztartásban élők száma (a pályázóval együtt összesen):  |  |

**A pályázóval egy háztartásban élők (a pályázó lakóhelye szerinti lakásban életvitelszerűen együtt lakó, ott bejelentett lakóhellyel vagy tartózkodási hellyel rendelkező személyek) felsorolása:**

|  |  |  |  |  |
| --- | --- | --- | --- | --- |
|  | ***Név/születési név is*** | ***Születési hely, idő*** | ***Anyja neve*** | ***Családi kapcsolat a pályázóval*** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |

*Alulírott kijelentem, hogy a fent közölt adatok a valóságnak megfelelnek.*

**Hajdúszoboszló, 2020. ……………**

 **…………………………… a pályázó aláírása**

**M U N K Á L T A T Ó I I G A Z O L Á S**

*/alkalmazottak, diák munkát végzők, megbízási szerződéssel dolgozók részére/*

Alulírott munkáltató igazolom, hogy.....................................................................................név

…………………....an ……………..…szül. hely …........ év …................ hó ….…. nap ....................................................................... szám alatti lakos…............................................... óta áll alkalmazásunkban, napi ……...…...órás munkaidőben, havi …….………...….. órában, ……………………..………..…………………munkakörben.

A foglalkoztatott jövedelmét, az igazolás kiállítását **megelőző három hónap jövedelmének átlagát** (munkabér, táppénz, gyermekgondozási ellátások, stb...) **és az igazolás kiállítását megelőző egy éven belül kifizetett egyéb jövedelem** (prémium, jutalom, 13. havi fizetés, stb...) **1/12 részének** figyelembevételével kell megállapítani.

 - **Bruttó jövedelem** (a fentiek alapján): ...................................................

 **- Nettó jövedelem:** …..................................................

 (adókedvezménnyel együtt, amennyiben van és havonta érvényesíti)

**Az adókedvezményt a foglalkoztatott** *(a megfelelő választ húzza alá!)*

* havonta érvényesíti
* évente érvényesíti /**Csatolja** a legutolsó visszaigénylés összegéről szóló igazolást!
* nem érvényesíti.

**Fenti jövedelmet tartásdíj fizetési kötelezettség terheli-e?** *(a megfelelő választ húzza alá!)*

 Igen Nem

Ha igen akkor az igazolás kiállítását megelőző három hónapban ténylegesen levont tartásdíj átlagos havi összege: ................................ Ft

**Egyéb jövedelméről tudomásunk** *(a megfelelő választ húzza alá!)*

 Van Nincs

Ezen igazolást a dolgozó kérésére a Hajdúszoboszlói Polgármesteri Hivatalnál történő felhasználás céljából adtam ki.

**................................................. 20 ........ év ................................ hó ............ nap**

 **.....................................................**

 **(az igazolást kiállító szerv**

 **bélyegzője, aláírása)**

**NYILATKOZAT**

/vállalkozók részére/

Alulírott ................................................név…………………....an ……….……………szül. hely …........ év …................ hó ….…. nap ................................................................. sz. alatti lakos nyilatkozom, hogy **a nyilatkozat kiállítását megelőző 12 hónapban az egy havi nettó átlagjövedelmem** …………………….…. Ft.

**Hajdúszoboszló, 2020…………………………………..**

 **.....................................................**

 **a nyilatkozó aláírása, bélyegzője**

**NYILATKOZAT**

**NEM RENDSZERES JÖVEDELEMRŐL\***

**Nyilatkozó:**

**neve:……………………………………………..**

**szül.helye, ideje:…………………………………**

**anyja neve:……………………………………….**

Alulírott nyilatkozom, hogy rendszeres havi jövedelmem nincs, nem rendszeres jövedelmem a nyilatkozat kiállítását megelőző 12 hónapban átlagosan havonta ………………………. Ft.

**Hajdúszoboszló, 2020……………………………..**

……………………………….

 **a nyilatkozó aláírása**

\*Abban az esetben kell nyilatkozni, amennyiben a pályázat beadását megelőző 12 hónapban volt nem rendszeres havi jövedelem/egyéb jövedelem (pl: kapott tartás, értékpapírból származó jövedelem, kisösszegű kifizetés, kivéve az egyszerűsített foglalkoztatást és a háztartási munkát) A nyilatkozat kiállítását megelőző 12 hónap egy havi átlagáról kell nyilatkozni.

**NYILATKOZAT\***

Alulírott nyilatkozom, hogy a nyilatkozat kiállítását megelőző 3 hónapban átlagosan havonta**……………..Ft** **ösztöndíjban** részesültem.

**Hajdúszoboszló, 2020……………**

 ………………………..

  **aláírás**

\*Abban az esetben kell nyilatkozni, amennyiben a nyilatkozat kiállítását megelőző 3 hónapra volt megállapítva ösztöndíj (tanulmányi, szociális, bursa, stb…) **és** a jogosultság jelenleg is fennáll.

(A nyilatkozat kiállítását megelőző 3 hónap egy havi átlagáról kell nyilatkozni.)

**NYILATKOZAT\***

Alulírott nyilatkozom, hogy a nyilatkozat kiállítását megelőző 12 hónapban átlagosan havonta**……………..Ft nettó** jövedelmem származott **vendégtartásból.**

**Hajdúszoboszló, 2020……………**

 ………………………..

  **aláírás**

\*Abban az esetben kell nyilatkozni, amennyiben a nyilatkozat kiállítását megelőző 12 hónapban volt vendégtartásból származó jövedelem. (A nyilatkozat kiállítását megelőző 12 hónap egy havi átlagáról kell nyilatkozni.)